b'\n_START_ARTICLE_\nNapochi\n_START_PARAGRAPH_\nNapochi, pleme ameri\xc4\x8dkih Indijanaca koje je obitavalo du\xc5\xbe rijeke Black Warrior u amerio\xc4\x8dkoj dr\xc5\xbeavi Alabama. Jezi\xc4\x8dno su pripadali porodici Muskhogean i najvjerojatnije bli\xc5\xbee srodni s Choctawima. O Napochima se prvi puta \xc4\x8duje po\xc4\x8detkom kolonizacije dr\xc5\xbeava Zaljeva 1559 koju provodi Don Tristan de Luna. Kasnija njihova sudbina postaje zagonetka. \xc4\x8cini se, bilo je borbe 1560. sa Coosa Indijancima kojima su pomagali ljudi Don Tristan de Lune, nakon \xc4\x8dega su napustili Black River. U to vrijeme njihov broj mogao bi biti oko 1,000 ljudi. Napochi Indijanci mogu\xc4\x87e su se udru\xc5\xbeili sa Creekima, za koje ka\xc5\xbee Swanton da se me\xc4\x91u njima do skorog vremena (rano 20. st., op.) ime Napochi sa\xc4\x8duvalo kao ratno ime. Postoji i razmi\xc5\xa1ljanje da su se udru\xc5\xbeili sa Chickasawima koji sada \xc5\xbeive u Oklahomi. Iberville 1700. me\xc4\x91u ovim plemenom, \xc4\x8dini se, pronalazi njihove potomke. Swanton ima i teoriju da bi Acolapissa sa Pearl rivera i Quinipisa iz Louisiane mo\xc5\xbeda dijelovi istog plemena.'